Nr.7170/04.08.2021

**ANUNT**

În vederea numirii cadrelor didactice,prin detașare în interesul învățământului, în funcțiile vacante de director și director adjunct din unitățile de învățământ/unitățile conexe, în anul școlar 2021-2022, Inspectoratul Școlar Județean Mehedinți desfășoară procedura de numire, prin detașare în interesul învățământului, în perioada **09.08.2021 - 19.08.2021**;

În perioada **09-18 august 2021,** cadrele didactice, interesate de ocuparea prin detașare în interesul învățământului, în anul școlar 2021-2022, a unei funcții vacante de director/director adjunct din unitățile de învățământ, depun la Inspectoratul Școlar Județean Mehedinți, acordul model, cu precizarea numelui și prenumelui candidatului, unitatea/ unitățile de învățământ pentru care optează și a funcției de care este interesat.

1. **CONDITII**

Se pot înscrie pentru ocuparea funcțiilor de director/ director adjunct din unitățile de învățământ preuniversitar, cadrele didactice care îndeplinesc următoarele condiții:

**a.** au absolvit cu diploma de licenţă/absolvire studii universitare, inclusiv specializarea „Pedagogia învăţământului primar şi preşcolar";

**b.** sunt membre ale corpului naţional de experţi în management educaţional, conform prevederilor art. 246 alin. (3) si art. 257 alin. (1) din Legea nr. 1/2011, cu modificările şi completările ulterioare;

**c.** sunt titulare în învăţământul preuniversitar, având încheiat contract de muncă pe perioadă nedeterminată, au cel puţin definitivatul in invatamant;

**d.** dovedesc calităţi profesionale, manageriale şi morale, reflectate prin calificativul „Foarte bine" acordat în ultimii 2 ani şcolari lucraţi efectiv la catedră în funcţii didactice sau în funcţii de conducere din unităţi de învăţământ/inspectorate şcolare/ casele corpului didactic/Palatul Naţional al Copiilor/Ministerul Educaţiei Naţionale ori în funcţii de îndrumare şi control din inspectorate şcolare/funcţii de specialitate specifice Ministerului Educaţiei Naţionale;

**e.** nu au fost sancţionate disciplinar în ultimul an şcolar anterior anului desfăşurării selecţiei şi nici în anul şcolar în curs;

**f.** nu au fost lipsite de dreptul de a ocupa o funcţie de conducere în învăţământ prin hotărâre judecătorească definitivă de condamnare penală;

**g.** nu au avut statutul de "lucrător al Securităţii" sau "colaborator al Securităţii";

**h.** pentru ocuparea funcției de director CJRAE/Centrul Școlar pentru Educație Incluzivă pot candida persoanele care îndeplinesc pe lângă condițiile anterioare și condițiile specifice de studii, conform prevederilor art.3 din OMEN nr.3969/2017;

Nu pot ocupa funcţiile de director sau director adjunct persoanele care desfăşoară activităţi incompatibile cu demnitatea funcţiei didactice, cum sunt:

a) prestarea de către cadrul didactic a oricărei activităţi comerciale în incinta unităţii de învăţământ sau în zona limitrofă, pe o rază de 500 m de imobilul/imobilele în care îşi desfăşoară activitatea unitatea de învăţământ pentru care candidează;

b) comerţul cu materiale obscene sau pornografice scrise, audio ori vizuale;

c) practicarea, în public, a unor activităţi cu componenţă lubrică sau a altora care implică exhibarea, în manieră obscenă, a corpului.

1. **PENTRU INSCRIERE SE VA DEPUNE:**
   * Acordul pentru detașare în interesul învățământului pentru funcțiile vacante de director și director adjunct din unitățile de învățământ/unitățile conexe;
   * Copie act titularizare în învățământ;
   * Adeverință/adeverințe calificativ(ultimii 2 ani școlari);
   * Scrisoare de intenție prin care candidatul apreciază că răspunde criteriilor de competență, expertiză, profil personal și atribuțiile funcției de director/director adjunct la unitatea pentru care candidează prevăzute anterior;
   * Curriculum Vitae (obligatoriu o adresă validă de mail);

**Documentele menționate se transmit în format electronic (scanate) într-un singur fișier denumit cu numele candidatului, pe adresa de e-mail a Inspectoratului Școlar Județean Mehedinți:** [**secretariat.isj@mh.edu.ro**](mailto:secretariat.isj@mh.edu.ro) **sau se vor depune în format fizic la secretariatul I.S.J. Mehedinți.**

**3.CALENDAR:**

* **01-03.08.2021** – centralizarea funcțiilor de director/director adjunct din unitățile de învățământ preuniversitar din județul Mehedinți;
* **04.08.2021 –** publicarea, prin afișare la avizier și pe site-ul propriu, a funcțiilor vacante de director și director adjunctdin unităţi de învăţământ preuniversitar din județul Mehedinți, în anul școlar 2021-2022;
* **09-18.08.2021, ora 12.00** – depunerea la secretariatul I.S.J. Mehedinți de către candidați a actelor de înscriere, cu precizarea unității de învățământ și a funcției de care sunt interesați;
* **19.08.2021** – acordarea avizului în Consiliul de Administrațe al Inspectoratului Școlar Județean Mehedinți a listei nominale cu cadrele didactice ce vor ocupa prin detașare în interesul învățământului funcțiile de director/director adjunct din unitățile de învățământ preuniversitar de stat/unități conexe;
* **19.08.2021** – emiterea deciziilor privind numirea, prin detașare în interesul învățământului, în funcțiile vacante de director și director adjunct din unitățile de învățământ preuniversitar de stat/unitățile conexe.